open-index/open-wikipedia-markdown huggingface dataset:
יאללה ביי (שיר של מאיה דדון)

"**יאללה ביי**" הוא סינגל שהוקלט על ידי הזמרת הישראלית מאיה דדון. השיר יצא לאור ב-30 ביוני 2022, על ידי חברת התקליטים איי ליסט, כסינגל השלישי מתוך אלבום הבכורה שלה, חוץ ממך.

השיר הגיע למקום התשיעי במדיה פורסט.

## רקע וכתיבה
השיר נכתב על ידי מאור שטרית ורון ביטון והופק על ידי שטרית גם כן. בפרוגי נכתב: "דדון מגבירה את הקצב עם סינגל שלישי מסקרן". בכותל הישראלי נכתב: "אחרי שני שירים שקטים, מאיה דדון הולכת על קצב עם "יאללה ביי" ששובר את התדמית של הילדה בת ה-15.5. גם מבעד לשיר והמילים...".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-900 אלף השמעות.

## וידאו קליפ
הווידאו קליפ הרשמי של "יאללה ביי" שפורסם בערוץ היוטיוב של מאיה דדון ב-30 ביוני 2022 הצליח לצבור למעלה מ-6.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מאיה דדון
קטגוריה:שירים בעברית
קטגוריה:שירים שנכתבו על ידי רון ביטון
אליפות אירופה בכדורסל 3x3 גראץ (2022)

**[[אליפות אירופה בכדורסל 3x3]]** לשנת 2022 הייתה אליפות אירופה השביעית בכדורסל 3x3, שהתקיימה בגראץ, אוסטריה בהשתתפות 12 הנבחרות הטובות באירופה שהעפילו מ-8 בתי המוקדמות. האליפות התקיימה בין ה-9 עד ב-11 בספטמבר ובסופה זכתה סרביה בפעם הרביעית ברציפות בתואר אלופת אירופה לאחר שניצחה בגמר את לטביה. הולנד זכתה במקום ה-3 לאחר ניצחון על ליטא.

## מבנה התחרות
בשלב הבתים חולקו הקבוצות ל-4 בתים בני 3 קבוצות כל אחד. כל קבוצה פגשה פעם אחת כל קבוצה בבית, בסך הכל 2 משחקים ובסופן 2 הראשונות בכל בית העפילו לשלב רבע הגמר, ממנו החלו הקבוצות לשחק בשיטת נוקאאוט, ברבע, בחצי וגמר. שתי המפסידות בשלב חצי הגמר נפגשו למשחק על מדליית הארד.

### שלב הבתים
#### בית א'

#### בית ב'

#### בית ג'

#### בית ד'

### שלב הנוקאאוט

## דירוג סופי

קטגוריה:אליפות אירופה בכדורסל 3x3
קטגוריה:תחרויות כדורסל ב-2022
קטגוריה:תחרויות ספורט באוסטריה
קטגוריה:פריז: תחרויות ספורט
קטגוריה:גראץ: ספורט
קטגוריה:2022 באירופה
כלא קלינק

260px|ממוזער|שמאל|הכניסה למוזיאון הכלא קלינק, עם לוח כחול המנציח את הכלא המקורי
**הקלינק** (באנגלית: **The Clink**) היה בית סוהר בסאת'ק שבאנגליה, שפעל מהמאה ה-12 עד 1780. הכלא שימש את הבישוף של וינצ'סטר, שהאזור סביב הכלא היה בבעלותו, ולא כפוף למונרך השולט, והאסירים היו בעיקר בעלי חוב או כופרים.

הכלא היה ממוקם סמוך לארמון וינצ'סטר  שבו התגורר הבישוף, וככל הנראה הוא הכלא העתיק ביותר באנגליה הן לגברים והן לנשים.

## מקור השם
לא ברור אם הכלא קיבל את שמו מהאזור בו שכן או ששם הכלא הפך לשם האזור.

ייתכן שהשם "קלינק" הוא אונומטופיה לצלילים שנוצרו מבריחי המתכת של דלתות הכלא, או לשקשוק השרשראות שבהן נכבלו האסירים.

ברבות השנים הפך השם "קלינק" כמונח כללי בסלנג לכלא או תא כלא.

## היסטוריה
[שמאל|ממוזער|260px|[שלט כחול באתר]]
בבעלות הבישוף של וינצ'סטר היה בית כלא כבר מאז שנת 860, אם כי באותה תקופה הכלא היה תא אחד בקולג' לכמרים.

הבישוף של וינצ'סטר, שהשטח שבסמכותו היה במחוז המפשייר בדרום אנגליה, בנה את בית התפילה ובית האחוזה של ארמון וינצ'סטר בסאת'ק בשנים 1144–1149. הארמון נועד לשמש לו מעון סמוך ללונדון, שבה היו לו תפקידים בכירים בממשלת המלך, בדרך כלל כלורד צ'נסלור, והכלא עצמו שכן בכמה מבנים בשטח האחוזה שבהם הוחזקו החוטאים המקומיים בהמתנה למשפט.

הסוהרים בכלא השתכרו מעט מאוד, ואסירים בעלי ממון ניצלו זאת ושילמו להם כדי לשפר את תנאיהם. הסוהרים השכירו חדרים, מיטות, מצעים, נרות וחומרי הסקה למי שיכלו להרשות זאת, מכרו מזון ושתייה במחירים מופקעים, ואפילו קיבלו תשלומים עבור התקנת סורגים קלים יותר או הסרתם לחלוטין. תמורת תשלום, יכלו האסירים לצאת אל מחוץ לכלא לקבץ נדבות או לעבוד. הנשים החזיקו בתוך מתחם הכלא בית בושת, והתשלומים ממנו עברו לסוהרים. אסירים עניים יותר נאלצו להתחנן לנדבות דרך החלונות המסורגים שהשקיפו על מפלס הרחוב ולמכור כל דבר שהיה ברשותם, כולל בגדיהם, כדי לשלם עבור האוכל.

ב-1450 פשטו מתפרעים על בית וינצ'סטר, ורצחו את אנשי הדת מכיוון שראו בהם גובי מיסים. הפורעים שחררו אסירים מכלא הקלינק ושרפו אותו. לאחר שהמחאה דוכאה בית וינצ'סטר נבנה מחדש והורחב, ונבנה בו כלא חדש.

במקור, רוב האסירים היו מקומיים אך במאה ה-16 מרבית האסירים היו כופרים או מי שנחשדו בכפירה, והחזיקו בדעות מנוגדות לבישופים, ובתקופות מאוחרות יותר נכלאו בו בעיקר בעלי חוב לבישוף.

בשנת 1649 נמכר בית וינצ'סטר ליזם נדל"ן וחולק לחנויות, דירות ובתי מלאכה. אף על פי שהכלא המשיך לפעול במקביל, בשנת 1732 היו בו רק שני אסירים, ובשנת 1745 החלו להשתמש בכלא זמני במקום הקלינק מכיוון שהוא החל להתפורר. ב-1776 עדיין ידוע על בעלי חוב שהיו כלואים בקלינק, אך בשנת 1780 הוא נשרף במהומות גורדון, ומעולם לא נבנה מחדש.

כיום ממוקם ברחוב קלינק סמוך לאתר המקורי של הכלא, מוזיאון כלא קלינק, המציג למבקרים את תנאי הכלא המקוריים.

## קישורים חיצוניים

* 

## הערות שוליים

קטגוריה:לונדון: אטרקציות תיירותיות
קטגוריה:לונדון: מבנים היסטוריים
קטגוריה:לונדון: מוזיאונים
קטגוריה:בתי סוהר שהפכו למוזיאונים
קטגוריה:אירופה: בתי סוהר
רון עשהאל

**רון עשהאל** (נולד ב-9 באפריל 1995) הוא ראפר ומוזיקאי ישראלי.

## ביוגרפיה
רון עשהאל גדל ברמת גן והחל את פעילותו המוזיקלית בשנת 2017, תחת שם הבמה "קיד קופר" בהרכב "תלא מובב" לצד הראפר וייב איש. השניים הוציאו יחד אלבום יחיד העונה לשם ההרכב. לאחר מכן הם המשיכו את פעילותם המוזיקלית בנפרד. בשנת 2018 החל עשהאל לפרסם מוזיקה משלו תחת שם הבמה "ילד האסל".

בשנת 2019 החל לעבוד על אלבום הבכורה שלו, "למה מי מת?!?!!", אותו פרסם תחת שמו האמיתי בינואר 2022. את האלבום הפיק בשיתוף ההרכב "באבל ראפ טראפ" והוא מתמקד בסגנונות הג'אז ראפ והההיפ הופ האלטרנטיבי.

הסינגל המוביל מתוך האלבום, "משהו לנגן בגהנום", נכנס לפלייליסט גלגלצ. האלבום עצמו זכה לאהדה מהקהל ומהמבקרים ומאות אלפי השמעות ברשתות הסטרימינג.

ביולי 2022 הוציא עשהאל מהדורת תקליט לאלבום בשיתוף עם לייבל תקליטי ההיפ הופ "היפ הופ על תקליט".

ב-11 בינואר 2023 הוציא את השיר "שעון מקולקל", וב-4 ביולי הוציא את השיר "טיולי אשמה".

## דיסקוגרפיה
### אלבומי אולפן
* 2017: תלא מובב (בהרכב תלא מובב)
* 2022: למה מי מת?!?!!

## קישורים חיצוניים

* 

## הערות שוליים

קטגוריה:ראפרים ישראלים
קטגוריה:מוזיקאים ישראלים
קטגוריה:תל אביב-יפו: אישים
קטגוריה:ישראלים שנולדו ב-1995
אחרי החגים (סרט)

**אחרי החגים** הוא סרט קולנוע ישראלי משנת 1994 בבימויו של אמנון רובינשטיין, עם גדליה בסר, חגית דסברג ומיכאלה עשת בתפקידים הראשיים.

התסריט נכתב על ידי אמנון רובינשטיין והוא מבוסס ברובו על הרומן "אחרי החגים" של יהושע קנז משנת 1964 ובו סיפור של משפחת מהגרים פולנית שעלתה לארץ ישראל עם אידאולוגיה של עבודה עברית, אך מתקשה להתאקלם ונאלצת להתמודד עם שורה של בעיות ומתחים פנימיים.

הסרט צולם בכפר הנוער בן שמן.

מרים גבריאלי הייתה מועמדת לפרס אופיר לשחקנית המשנה הטובה ביותר.

הסרט הוקרן ב-1995 בפסטיבל הסרטים הבינלאומי בברלין, בפסטיבל הסרטים העולמי במונטריאול ובפסטיבל הסרטים הבינלאומי בסאו פאולו.

## תקציר העלילה
בסוף 1935 מגיעה משפחת וייס למושבה בשרון - חיים וייס (גדליה בסר), אשתו ברכה (יהודית סולה) ובנותיהם ריבה (חגית דסברג) בת 24 ובת שבע (מיכאלה עשת) בת 22. חיים היה סוחר אמיד בקרקוב ועלה עם משפחתו לארץ ישראל ב-1915. הם התיישבו ביפו שם המשיך לעסוק במסחר אך כעבור עשרים שנה החליט להתחיל פרק חדש בחייו ולהפוך לפרדסן. הוא קנה בית ופרדס מרוחקים במקצת ממושבה בשרון.

אשתו ברכה סובלת מדיכאון שהחל לאחר לידת בת שבע ומתפקדת בקושי בבית. את הפרדס קנה מאיש העסקים לאנגפוס (צחי נוי) שגר לבד עם אמו (טובה פרדו) ושם עיניו על ריבה.

חיים רוצה שבנותיו יינשאו ויעזבו אותו. זה גורם למתחים בין כל השלושה. ברוכוב (רוברטו פולק) המורה מהמושבה שמחזר אחרי בת שבע, מתחתן לבסוף עם הדסה (גיליה שטרן) ומקיים בחשאי יחסי מין עם בת שבע.

חיים מעסיק בפרדס את ברוך (פנחס מיטלמן) שסובל מפיגור שכלי קל וגר עם אמו נחמה (רות גלר). הוא מתאהב במאשה הרשקוביץ הנאה (ליאת ביין) ונותן לה בקבוק בושם אך היא מנפצת אותו. למחרת הוא אורב לה בפרדס ואונס אותה. היא נכנסת להיריון ומגלה לאביה (שמואל וולף) מי האב וזה מתנפל בסכין על ברוך, רוצח אותו ונאסר אחר כך על ידי שוטרים בריטיים.

מצבה של ברכה מידרדר והיא מתה לבסוף. חיים קונה בית נוסף בתוך המושבה כדי שלבנות יהיה יותר קל. בת שבע עובדת בבנק ומתאהבת שם בפקיד נחום (איצ'ו אביטל) שלא מוצא חן בעיני חיים ובפגישה אתו הוא מאיים ויורק עליו, דבר שמסיים את הקשר בין נחום ובת שבע שגוזרת על עצמה שביתת רעב נגד אביה.

לבסוף מחליט חיים להתחתן עם אישה חרדית בשם חסידה (מרים גבריאלי). היא מנסה להתחבב על הבנות אבל הן שונאות אותה ומחפשות בחפציה כדי למצוא חפצים שאולי גנבה מהן. מצבו של חיים מידרדר והן מאשימות אותה כי היא מרעילה אותו. לאחר מותו של חיים נאלצת חסידה לעזוב את הבית בגשם שוטף לאחר שבת שבע מצאה רכוש במזרן שלה. חסידה טוענת שאלה חסכונותיה, אך לא זוכה לאמון.

נסיונותיו של לאנגפוס להתחבב על ריבה לא מצליחים אבל לבסוף היא בוחרת בו כברירת מחדל. בת שבע נשארת לבד בבית ומקיימת יחסים עם הפועל בפרדס (שרלי אברג'יל).

## צוות השחקנים

## קישורים חיצוניים

* 
* אחרי החגים, בקרן הקולנוע הישראלי

קטגוריה:סרטי 1994
קטגוריה:סרטים בעברית
קטגוריה:סרטים ישראליים מבוססי ספרים
קטגוריה:סרטי דרמה ישראליים
קטגוריה:סרטים ישראליים משנת 1994
השעות הקטנות

**השעות הקטנות** הוא הסינגל השני של הזמר הישראלי ניב דמירל, אשר יצא לאור ב־15 בדצמבר 2015.

## על השיר
השיר נכתב על ידי אורי בן ארי והולחן על ידיו בשיתוף עם איתן דרמון. הוא יצא לאור בסוף 2015 כסינגל השני של דמירל, אחרי "בין הסימנים". השיר הוא בז'אנר הפופ.

דמירל השתתף בעונתה התשיעית של תוכנית הריאליטי "הכוכב הבא" ובשלב הדו־קרב, שנערך בסוף אוגוסט 2022, ביצע את השיר וניצח את הקרב נגד עומר יפת הודות לציונו הגבוה שקיבל: 89%.

נכון לספטמבר 2022, השיר זכה למעל 9.4 מיליון צפיות ביוטיוב ולכמעט 2 מיליון השמעות בספוטיפיי.

## מיקומי שיא

## קישורים חיצוניים
* 
* 
* מילות השיר "השעות הקטנות", באתר Genius

קטגוריה:שירים בעברית
Calm Down

"**Calm Down**" הוא שיר של הזמר הניגרי רימה, מתוך אלבום האולפן הראשון שלו *Rave & Roses* (2022). הוא יצא לאור ב-11 בפברואר 2022, בהוצאת חברות התקליטים ג'ונזינג וורלד ומאווין רקורדס כסינגל השני מתוך האלבום. השיר התפרסם ברחבי אירופה, והגיע למקום הראשון באולטראטופ הבלגי, Dutch Top 40 ומצעד 100 הסינגלים ההולנדיים.

רמיקס של השיר עם הזמרת האמריקאית סלינה גומז פורסם ב-25 באוגוסט 2022. הגרסה החדשה הגיעה למקום הראשון במצעד שירי האפרוביטס של בילבורד בארצות הברית.

## רקע

ב-17 באוגוסט 2022, סלינה גומז פרסמה תמונה שלה ושל רימה ברשתות החברתיות שלה, וכתבה "בקרוב". הרמיקס יצא שבוע לאחר מכן.

## ביקורת
השיר תואר כ"שיר אווירה" ו"להיט מרגש". ביקורות נוספות פורסמו לאחר יציאת הרמיקס עם גומז.

### רשימות ודירוגים

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי פלטינה מרובעת באוסטרליה
קטגוריה:שירי פלטינה מרובעת ומעלה בארצות הברית
הר שחמון

**הר שחמון** הוא הר בגובה 325 מטרים מעל פני הים הממוקם בדרום הנגב, כשני קילומטרים צפונית־מערבית לאילת.

במורדות ההר חולפים מספר נחלים, כמו נחל שחמון, נחל נטפים ונחל יעל. בצידו המזרחי של ההר שוכן קיבוץ אילות.

## תצפית
מן ההר ניתן לצפות אל מפרץ אילת והערים אילת ועקבה. ניתן לראות רבים מהרי אילת, מהר אמיר בצפון להר צפחות בדרום.

## ראו גם
* הרי אילת

## הערות שוליים

שחמון
ג'יי.לו מאת ג'ניפר לופז

**ג'יי.לו מאת ג'ניפר לופז** (באנגלית: **J.Lo by Jennifer Lopez**) הוא מותג לייף סטייל אמריקאי שהוקם על ידי הזמרת האמריקאית ג'ניפר לופז. מאז השקת בושם הבכורה שלה זוהר בשנת 2001, הקו התרחב וכלל בגדים, שעונים, אביזרים, מצעים ובשמים, וזכה להצלחה עצומה בארצות הברית ובשווקים הבין-לאומיים.

מאז 2010, קו הבגדים של לופז נמכר באופן בלעדי בקוהל'ס  בארצות הברית ובקופל  במקסיקו.

בשנת 2017 נרקמה שותפות לקולקציית נעליים עם ג'וזפה זנוטי. בשנת 2019, נרקמה שותפות נוספת של קולקציית הנעלה עם DSW.

## היסטוריה
ב-2 באפריל 2001, הוכרז שלופז תשיק קו בגדים, בשם ג'יי.לו מאת ג'ניפר לופז, בעת עונת החגים. הקו, שכלל בסופו של דבר גם משקפיים, בגדי ים, אביזרים ובשמים, היה אמור להיות מגובה על ידי קבוצת השקעות בראשות אנדי הילפיגר ולארי שטמרמן. במהלך הכנס צוטטה לופז כאומרת כי: "הגיע הזמן שהעולם ילבש את העיצובים שלי".

לופז אמרה לכתבים שעיצוב בגדים הוא חלום ילדות שהתגשם, "עוד לפני שלמדתי לרקוד ולשיר ולשחק בסרטים, פשוט עיצבתי בגדים מחדש".

## השפעה
שנה לאחר ההשקה הרשמית של הקו ב-2003, לופז כבר מכרה מוצרים בשווי 175 מיליון דולרים בארצות הברית בלבד. ג'פרי פיטרסון, יו"ר ומייסד *Quepasa* אמר "באופן דומה לאופן שבו *Quepasa* הייתה חלוצה של האינטרנט ההיספני ברמה הלאומית בארצות הברית במהלך שנות ה-90 המאוחרות, ג'ניפר לופז התחילה את הטרנד של מותגי אופנה מפורסמים בשנת 2001. זו דוגמה מצוינת לאופן שבו ניתן למנף את המותג החזק *Quepasa* בהשקת מוצרים מקוונים לקהל חדש".

## בשמים

## קישורים חיצוניים
* אתר האינטרנט הרשמי של ג'ניפר לופז

## הערות שוליים

קטגוריה:ג'ניפר לופז
קטגוריה:חברות אופנה אמריקאיות
Long Lost

***Long Lost*** הוא המיני-אלבום השלישי של הזמרת הישראלית עדי אולמנסקי. את האלבום הוציאה לאור ב-20 בינואר 2019 חברת התקליטים Digistage. הוא יצא רק בפלטפורמות הסטרימינג השונים, כמו ספוטיפיי ואפל מיוזיק, ולא בתקליטור כמו שאר יצירותיה.

## רשימת רצועות

## הערות שוליים

קטגוריה:אלבומי עדי אולמנסקי
קטגוריה:מיני-אלבומים באנגלית
שוויג

**שוויג** הוא שם משפחה ממקור גרמני (Schweig או Schwaig).

קטגוריה:שמות משפחה אשכנזיים
קטגוריה:שמות משפחה גרמניים
2 בלילה (אלבום)

"**2 בלילה**" הוא אלבום האולפן השלישי של הזמרת הישראלית עדי אולמנסקי. את האלבום הוציאה לאור ב-17 בדצמבר 2020 חברת התקליטים Digistage לפלטפורמות הזרמות המוזיקה השונות, כמו ספוטיפיי ואפל מיוזיק. זהו הפרויקט הראשון של אולמנסקי שמבוצע כולו בשפה העברית.

## רשימת רצועות

## הערות שוליים

קטגוריה:אלבומי עדי אולמנסקי
קטגוריה:אלבומים בעברית
שתיים בלילה בהופעה (Live)

"**שתיים בלילה בהופעה (Live)**" הוא אלבום ההופעה הראשון של הזמרת הישראלית עדי אולמנסקי. את האלבום הוציאה לאור ב-10 במאי 2022 חברת התקליטים Digistage לפלטפורמות הסטרימינג השונות, כמו ספוטיפיי ואפל מיוזיק.

## רשימת רצועות

## הערות שוליים

קטגוריה:אלבומי עדי אולמנסקי
קטגוריה:אלבומי הופעה בעברית
Can't Do Better

"**Can't Do Better**" (בעברית: "**לֹא יְכוֹלָה לַעֲשׂוֹת (זֹאת) טוֹב יוֹתֵר**") הוא סינגל שהוקלט על ידי הזמרת-יוצרת הגרמנייה קים פטרס. הוא יצא לאור ב-8 ביוני 2018, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.

זהו הסינגל השביעי מתוך אחד-עשר שיוצרים את הפרויקט הלא-רשמי של פטרס, *Era 1*.

## רקע וכתיבה
השיר נכתב על ידי הנרי וולטר, קים פטרס, ארון אגילר ולוקאס גוטוואלד והופק על ידי מייד אין צ'יינה, ארון ג'וסף וסירקט. ב-3 ביוני 2018 קטע מתוך השיר הודלף ברחבי האינטרנט והועלה ל-*[[SoundCloud]]*. בהמשך לכך, קטע ארוך יותר הודלף ברשת החברתית טוויטר. לאחר מכן, כל השיר הודלף באינטרנט.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.

## וידאו קליפ
האודיו הרשמי של "Can't Do Better" הועלה לערוץ היוטיוב של קים פטרס ב-8 ביוני 2018 וצבר למעלה מ-1.1 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קים פטרס
קטגוריה:שירים שהופקו על ידי ד"ר לוק
קטגוריה:סינגלים בהוצאת ריפבליק רקורדס
Bad Habit

"**Bad Habit**" הוא סינגל של המוזיקאי האמריקאי סטיב לייסי, מתוך אלבום האולפן השני שלו, *[[Gemini Rights]].* השיר יצא לאור ב-29 ביוני 2022, כסינגל השני מתוך האלבום, על ידי חברת התקליטים RCA רקורדס. השיר סימן את פריצתו של לייסי למיינסטרים, והפך לשירו הראשון שהגיע למצעד הבילבורד הוט 100, כשבשיאו הגיע למקום הראשון.

## קבלה ביקורתית
ברייסן סאונדרס מ-Hypebeast מצא את השיר כבעל "ליין בס פאנקי, קצב חלק ואפקטים אלקטרוניים", ומילותיו מתייחסות ל"חרטה על יחסי אהבה כושלים". טום ברייהאן מ-Stereogum תיאר את השיר כ"טייק בסגנון לו-פיי מהסוג הדברים שפרינס היה כותב".

## הצלחה מסחרית
במצעד של 10 בספטמבר 2022, השיר הפך לשירו הראשון של לייסי שהגיע לצמרת מצעד שירי ה-R&B/היפ-הופ ומצעד שירי הרוק האלטרנטיביים של בילבורד. באותו השבוע, הגיע השיר למקום השני במצעד הבילבורד הוט 100 ולעשירייה הפותחת במצעד 40 שירי המיינסטרים. נוסף לכך, הגיע לצמרת מצעדי הסטרימינג של סוגות ה-R&B והרוק. בשבוע של 8 באוקטובר 2022, הגיע השיר למקום הראשון.

## וידאו קליפ
הווידאו קליפ לשיר יצא ב-29 ביוני 2022, סמוך לצאת השיר. הקליפ מציג את לייסי הולך סביב "חלל ריק" המשנה צבעים. הוא לובש בקליפ תלבושת זהה לקליפ הסינגל הקודם שלו, "Mercury".

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:בלדות משנות ה-2020
קטגוריה:שירי לואו-פיי
קטגוריה:שירי R&B
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:שירי כסף בממלכה המאוחדת
קטגוריה:שירי זהב בניו זילנד
קטגוריה:שירי זהב בקנדה
קטגוריה:שירי פלטינה מרובעת באוסטרליה
קטגוריה:סינגלים בהוצאת RCA רקורדס
Heart to Break

"**Heart to Break**" (בעברית: "**לֵב לִשְׁבֹּר**") הוא סינגל שהוקלט על ידי הזמרת-יוצרת הגרמנייה קים פטרס. הוא יצא לאור ב-14 בפברואר 2018, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.

זהו הסינגל השישי מתוך אחד-עשר שיוצרים את הפרויקט הלא-רשמי של פטרס, *Era 1*.

## רקע וכתיבה
בריאיון לבילבורד, פטרס הצהירה "['Heart To Break'] היה סוג של סיכום חוויות שברון הלב שלי, אך בסופו של דבר נוצר שיר מהנה. זה מתאר את החלק בך שעומד לעשות טעות ויודע שאתה עושה טעות, אבל לא אכפת לך כי אתה עדיין רוצה לקפוץ פנימה ולעשות את זה". בכתיבת והפקת השיר השתתף ד"ר לוק.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-60 מיליון השמעות.

## וידאו קליפ
האודיו הרשמי של "Heart to Break" הועלה לערוץ היוטיוב של קים פטרס ב-26 באפריל 2018 וצבר למעלה מ-16 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי יעקב כשר
קטגוריה:שירים שנכתבו על ידי סירקט
קטגוריה:שירים שנכתבו על ידי קים פטרס
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:סינגלים בהוצאת ריפבליק רקורדס
סטיב לייסי

**סטיב תומאס לייסי-מויה** (נולד ב-23 במאי 1998) הוא מוזיקאי, זמר, פזמונאי ומפיק מוזיקלי אמריקאי.

## ביוגרפיה
סטיב לייסי נולד ב-23 במאי 1998 בקומפטון, קליפורניה. אימו, ואלרי, היא אפרו-אמריקאית ואביו פיליפיני. אביו נעדר מחייו של לייסי, ביקר לרוב באירועים מיוחדים בלבד ונפטר כאשר לייסי היה בן 10. לייסי החל להתעניין לראשונה בניגון בגיטרה בגיל 7 בעקבות משחק הווידאו גיטאר הירו, ובהמשך למד לנגן בגיטרה באופן ממשי.

בשנת 2013, החל להפיק את מה שהפך בהמשך לאלבומם השלישי של להקת "האינטרנט", *Ego Death*. האלבום קיבל מועמדות לקטגוריית "האלבום האורבני העכשווי הטוב ביותר" בטקס פרסי גראמי ה-58.

לאחר צאת האלבום, החל לייסי להפיק שירים עבור Twenty88, דנזל קארי, אייזיאה רשאד, ג'יי קול וקנדריק לאמאר. בין השירים שהפיק, "Pride" של קנדריק לאמאר, מתוך האלבום זוכה פרס גראמי, *[[Damn]]*.

בפברואר 2017, יצא המיני-אלבום הראשון שלו, *Steve Lacy's Demo*, שכלל את הלהיט "Dark Red", שזכה למאות מיליוני השמעות בסטרימינג. את רוב האלבום יצר לייסי באמצעות אייפון.

באפריל 2019 הוציא לייסי את הסינגל המוביל מתוך אלבום הבכורה שלו, "N Side". האלבום, *Apollo XXI*, יצא לאור במאי אותה השנה וזכה במועמדות לקטגוריית "האלבום האורבני העכשווי הטוב ביותר" בטקס פרסי גראמי ה-62.

ב-16 ביוני 2022 יצא הסינגל המוביל מתוך אלבומו השני, "Mercury". אחריו, יצא "Bad Habit" שזכה להצלחה מסחרית רחבה והגיע למקום השני במצעד הבילבורד הוט 100. האלבום עצמו, *[[Gemini Rights]]* יצא באותו החודש והגיע למקום השביעי במצעד האלבומים בילבורד 200.

בשנת 2023 הופיע ברשימה השנתית טיים 100 של מגזין טיים.

## חיים אישיים
לייסי מזדהה כביסקסואל.

## דיסקוגרפיה
### אלבומי אולפן
* 2019: *Apollo XXI*
* 2022: *[[Gemini Rights]]*

### אלבומי אוסף
* 2020: *The Lo-Fis*

### מיני-אלבומים
* 2017: *Steve Lacy's Demo*

### עם האינטרנט
* 2015: *Ego Death*
* 2018: *Hive Mind*

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:זמרים-יוצרים אמריקאים
קטגוריה:גיטריסטים אמריקאים
קטגוריה:מוזיקאים אמריקאים
קטגוריה:זמרים להט"בים אמריקאים
קטגוריה:ביסקסואלים אמריקאים
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1998
מרטין לאורי

**תומאס מרטין לאורי** (באנגלית: **Thomas Martin Lowry**; 26 באוקטובר 1874 – 2 בנובמבר 1936) היה כימאי פיזיקלי אנגלי אשר פיתח בו זמנית ובאופן בלתי־תלוי עם יוהאנס ניקולאוס ברונסטד את תאוריית ברונסטד–לאורי לחומצות ובסיסים. היה חבר־מייסד ומאוחר יותר אף נשיא של אגודת פאראדיי. לאורי לימד כפרופסור באוניברסיטת לונדון ואחר כך באוניברסיטת קיימברידג'.

## ביוגרפיה
לאורי נולד בלאו מור, ברדפורד, מערב רידינג של יורקשייר, אנגליה, במשפחה קורנית. הוא היה בנו השני של הכומר א.פ. לאורי שהיה שר הכנסייה הוסליאנית באלדרשוט מ-1892 עד 1919. הוא התחנך בבית הספר קינגסווד, באת', סומרסט, ולאחר מכן במכללה הטכנית המרכזית בדרום קנזינגטון. באותן שנים הוא הבין שהוא רוצה להיות כימאי. הוא למד כימיה אצל הנרי אדוארד ארמסטרונג, כימאי אנגלי שתחומי העניין שלו היו בעיקר בכימיה אורגנית אך כללו גם את טבעם של יונים בתמיסות מימיות. מ-1896 עד 1913 היה לאורי עוזרו של ארמסטרונג, ובין 1904 ל-1913 עבד כמרצה לכימיה במכללת ההכשרה של וסטמינסטר. בשנת 1913 הוא מונה לראש המחלקה הכימית בבית החולים גיא, והיה למורה הראשון לכימיה בבית ספר לרפואה שהפך לפרופסור באוניברסיטת לונדון. משנת 1920 ועד מותו, שימש לאורי כראש הקתדרה לכימיה פיזיקלית באוניברסיטת קיימברידג'. הוא נישא לבתו של הכומר סי' ווד בשנת 1904 והותיר אחריו אלמנה, שני בנים ובת.

מאז 1903, עת הוקמה אגודת פאראדיי, לורי היה חבר פעיל בה, ואף היה נשיאהּ בשנים 1928–1930. ב־1914 נבחר כעמית בחברה המלכותית. במהלך מלחמת העולם הראשונה ולאחריה, לורי עסק בניהול פעילות מילוי־פגזים (1917–1919), עבד עבור ועדת לוחמת החפירים, ועדת הלוחמה הכימית, וּועדת החימוש. על שירותו זה, עוטר בחברות במסדר האימפריה הבריטית ובמסדר הקדושים מוריס ולזארוס.

## לקריאה נוספת
*

## קישורים חיצוניים

## הערות שוליים

קטגוריה:כימאים אנגלים
קטגוריה:פיזיקאים אנגלים
קטגוריה:עמיתי החברה המלכותית
קטגוריה:בריטים שנולדו ב-1874
קטגוריה:בריטים שנפטרו ב-1936
יחסי טורקיה–פנמה

**יחסי טורקיה–פנמה** הם יחסי החוץ בין פנמה לטורקיה. פנמה פתחה שגרירות באנקרה וקונסוליה כללית באיסטנבול בשנת 2015. טורקיה פתחה שגרירות בפנמה סיטי ב-1 במרץ 2014.

## יחסים כלכליים
* נפח הסחר בין שתי המדינות היה 260.9 מיליון דולר בשנת 2018 (יצוא/יבוא טורקי: 248.8/12.1 מיליון דולר).

## נציגויות דיפלומטיות
* פנמה מחזיקה בטורקיה שגרירות באנקרה.
* טורקיה מחזיקה בפנמה שגרירות בפנמה סיטי.

קובץ:Orange Flower street skyscraper Ankara 003.jpg|בניין Çiçeği Residence המארח את שגרירות פנמה באנקרה


## הערות שוליים

קטגוריה:ערכים ללא קטגוריות פיזיות - יחסי חוץ
1, 2, 3 Dayz Up

"****" הוא סינגל שהוקלט על ידי הזמרת-יוצרת הגרמנייה קים פטרס, בהשתתפות המוזיקאית סופי. הוא יצא לאור ב-8 ביוני 2018, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.

השיר הגיע למקום ה-40 במצעד שירי הדאנס/אלקטרוני.

## רקע וכתיבה
לפני יציאתו של "", סופי השמיעה לראשונה את השיר בתור "We Don't Stop" בשנת 2018. הרצועה הופצה באופן רשמי ב-8 בפברואר לצד השירים "" ו-"Homework" בהשתתפות ליל ארון. השיר הולחן בסולם דו מז'ור בקצב של 108 פעימות בדקה ואורכו 3 דקות ו-33 שניות.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9.8 מיליון השמעות.

## וידאו קליפ
האודיו הרשמי של "" הועלה לערוץ היוטיוב של קים פטרס ב-7 בפברואר 2019 וצבר למעלה מחצי מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קים פטרס
קטגוריה:שירים שהופקו על ידי ד"ר לוק
קטגוריה:סינגלים בהוצאת ריפבליק רקורדס
Feeling of Falling

"**Feeling of Falling**" (בעברית: "**תְּחוּשַׁת נְפִילָה**") הוא סינגל שהוקלט על ידי קבוצת הדי ג'יים האמריקאית צ'יט קודס והזמרת-יוצרת הגרמנייה קים פטרס. הוא יצא לאור ב-30 בנובמבר 2018, על ידי חברות התקליטים טו איזי ו-300 אנטרטיינמנט. זהו שיתוף הפעולה הראשון בין הקבוצה ופטרס.

השיר הגיע למקום הרביעי במצעד שירי הדאנס/אלקטרוני הדיגיטליים המסחריים.

## רקע וכתיבה
בניגוד להקלטות הקודמות שלה, קים פטרס לא הייתה שותפה לכתיבתו של "Feeling of Falling". תוך כדי מחשבה על תהליך הקלטת השיר, פטרס הצהירה "אני האימו הגדולה ביותר אז באמת התחברתי לשיר! צ'יט קודס היא קבוצת די ג'יים מדהימה והיה לי לעונג לשתף פעולה בזה". לפי קים ב-4 ביוני 2019 בטוויטר, צילומי הקליפ בוטלו.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-31 מיליון השמעות.

## וידאו קליפ
האודיו הרשמי של "Feeling of Falling" הועלה לערוץ היוטיוב של צ'יט קודס ב-30 בנובמבר 2018 וצבר למעלה מ-9.6 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קים פטרס
קטגוריה:שירים באנגלית
קטגוריה:סינגלים בהוצאת 300 אנטרטיינמנט
פטל (תת-סוג)

**פטל** הוא פרי יער הגדל על שיח של מינים שונים בסוג פטל (*Rubus*), בתת-הסוג *Rubus subg. Idaeobatus* ובתת-סוגים נוספים בסוג פטל. זהו השם העברי למונח הלועזי Raspberry.

פרי הפטל דומה לאוסנה, אך ניתן להבדיל בין פטל לבין אוסנה בקלות יחסית: היצמדות המצעית (בסיס הפרח היוצא מהגבעול) אל הפרי מאפיינת את האוסנה בשונה מהפטל. כשפטל נקטף, המצעית נתלשת מהפרי ומשאירה "חור", בעוד שכשאוסנה נקטפת, המצעית נקטפת איתה.

בין המינים הנפוצים של הפטל נמצא הפטל האדום.

מחקר שפורסם ב-2025 מצא שפירות יער מכילים תרכובות צמחיות טבעיות בשם פלבנולים המסייעות בהפחתת לחץ דם.

## בתרבות הישראלית
* **[[משקה מוגז|גזוז]]** – משקה מוגז שנמכר בקיוסקים בארץ בשנות ה-50 וה-60 היה נמזג במקום מתרכיז פטל ו/או לימון, בתוספת סודה. בעקבות זאת, בקרב חלק מאוכלוסיית הארץ משתמשים במילה "פטל" במשמעות "תרכיז פרי להכנת משקה".
* **[[מיץ פטל (ספר)|מיץ פטל]]** – ספר ילדים ישראלי קלאסי מאת חיה שנהב.

## קישורים חיצוניים

## הערות שוליים

קטגוריה:גרגרי יער
קטגוריה:ורדיים
יחסי אנטיגואה וברבודה – הודו

[250px|ממוזער|ראש ממשלת אנטיגואה וברבודה [בולדווין ספנסר (משמאל) נפגש עם מקבילו ההודי מאנמוהאן סינג בניו דלהי, 2007]]
**יחסי אנטיגואה וברבודה–הודו** הם יחסי החוץ בין אנטיגואה וברבודה להודו.

## סקירה כללית
ביולי 2005, אנטיגואה וברבודה הביעה תמיכה בהחלטת מדינות ה-G4 על רפורמות של האו"ם. ראש ממשלת אנטיגואה וברבודה, בולדווין ספנסר, ביקר בהודו בינואר 2007, והיה האורח הראשי בכינוס של אוניברסיטת מניפאל. חבר הפרלמנט של אנטיגואה וברבודה, מייקל אסקוט, ערך ביקור רשמי בהודו בשבוע הראשון של אפריל 2012.

המושל הכללי של אנטיגואה וברבודה, סר רודני ויליאמס, ביקר בהודו בין 4 ל-21 באוקטובר 2015 כדי להשתתף בוועידה הבינלאומית ה-16 של נשיאי בתי המשפט העליון מהעולם שהתקיימה בלאקנאו. ויליאמס גם ביקר בבית חולים בהיידראבאד המנוהל על ידי בתי חולים Livlife.

המזכיר במשרד החוץ ר. סוואמינאתן ביקר באנטיגואה וברבודה ביולי 2015, וקיים דיונים עם ראש הממשלה גסטון בראון, שר החוץ והמסחר הבינלאומי צ'ארלס פרננדז ושר הבריאות מולווין ג'וזף.

## יחסי סחר
הסחר הדו-צדדי בין אנטיגואה וברבודה והודו הסתכם ב-2.57 מיליון דולר בשנים 2015–2016. הודו ייצאה סחורות בשווי 2.56 מיליון דולר לאנטיגואה וברבודה, וייבאה בשווי 10,000 דולר. הסחורות העיקריות שמייצאת הודו לאנטיגואה וברבודה הן כלי רכב, ברזל ופלדה, תרופות, וביגוד. הסחורה העיקרית המיובאת על ידי הודו מאנטיגואה וברבודה הם פירות, אגוזים ואלומיניום.

אוניברסיטת מניפל חתמה על מזכר הבנות עם ממשלת אנטיגואה וברבודה ב-19 בינואר 2007 להקמת קמפוס בינלאומי באנטיגואה. Manipal Education רכשה את הבעלות המלאה על האוניברסיטה האמריקאית של אנטיגואה (AUA) ממשאבי למידה של Greater Caribbean, שבסיסה בניו יורק בדצמבר 2008. על האוניברסיטה האמריקנית של אנטיגואה (AUA) Manipal Education הוציאה לאחר מכן 150 מיליון קרור והרחיבה את הקמפוס כדי להגדיל את כמות הסטודנטים מ-1,000 תלמידים עד 2,500. כיום, ל-AUA יש את אחד הקמפוסים הגדולים בקריביים.

## יחסי תרבות
נכון לדצמבר 2016, כ-150 הודים מתגוררים באנטיגואה ובברבודה. הקהילה עוסקת בבגדים, תכשיטים ותרופות, וחלקם סטודנטים לרפואה.

לפי מפקד האוכלוסין של אנטיגואה וברבודה משנת 2001, 0.7% מאוכלוסיית המדינה הייתה ממוצא הודי. באוגוסט 2013, אנטיגואה וברבודה הציגו תוכנית אזרחות באמצעות השקעה (CIP) המעניקה אזרחות לאנשים אשר משקיעים מעל 400,000 דולר בפרויקט נדל"ן מאושר מראש. התוכנית נועדה בעיקר לאזרחים הודים וסינים עשירים.

## סיוע חוץ
הודו סייעה לאנטיגואה וברבודה לבצע בדיקת היתכנות עבור פארק IT בשנת 2008, ומחקר היתכנות עבור מרכז לטיפול בשפכים בשנת 2009. הודו סיפקה 400,000 דולר לאנטיגואה וברבודה ב-20 במרץ 2017 כדי להתקין פאנלים סולאריים.

אזרחי אנטיגואה וברבודה זכאים למלגות במסגרת התוכנית ההודית לשיתוף פעולה טכני וכלכלי.

## נציגויות דיפלומטיות
* הודו מיוצגת באנטיגואה וברבודה באמצעות הנציבות העליונה שלה בג'ורג'טאון, גיאנה.
* אנטיגואה וברבודה מחזיקה בהודו קונסוליית כבוד בניו דלהי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פלעצל

ממוזער|מאפייה יהודית בשכונה ב-1895
ממוזער|מסעדת "ג'ו גולדנבר", שנסגרה ב-2005
**הפלעצל** (צרפתית: Le Pletzl; מילולית: "מקום קטן") הוא האזור (הגטו) היהודי ששוכן במארה ברובע הרביעי של פריז, צרפת.
## היסטוריה
ימי הזוהר של השכונה היו בסוף המאה ה-19, בעקבות מאורעות סופות בנגב ב-1882, אז היגרו לאזור עשרות אלפי יהודים דוברי יידיש מרוסיה ומזרח אירופה והקימו בה עסקים אופייניים, ושפת המקום הפכה ליידיש, מה שגרם למקום להיראות כמו שטעטל קטן, וגם העניק לשכונה את שמה.

האזור נותר בעל צביון יהודי עד היום, עם קהילה יהודית מגוונת שכוללת הן מהגרים מצפון מאפריקה והן ממזרח אירופה. השכונה מאופיינת בבתי כנסת, מעדניות יהודיות, מוכרי פלאפל וכיוצ"ב. אם כי בשנים האחרונות יש טענות על היחלשות אופייה היהודי של השכונה.

השכונה ממוקמת בסמוך לתחנת המטרו סנט פול.

בפינת הרחובות רו דה רוזייה ו-Rue Ferdinand Duval נמצאת לוחית שהוצבה על ידי עיריית פריז עם הסבר לשם השכונה:

## אתרים מרכזיים בשכונה
* בית הכנסת אגודת הקהילות ידוע גם בשם רו פאווה, תוכנן על ידי האדריכל הצרפתי הקטור גימאר.
* "זיבעצן" (17 ביידיש), בית כנסת קטן ברחוב רו דה רוזייר מס' 17, ידוע כבית הכנסת שבו התפלל הרבי מחב"ד בתקופת שהותו בעיר.
* בסמוך לשכונה נמצא המוזיאון לאמנות ולהיסטוריה של היהדות
* מסעדת ג'ו גולדנברג, סבלה ב-1982 מפיגוע שבו נהרגו שישה אזרחים.
* ל'אס דו פלאפל, פלאפליה ידועה ברחוב רוזייר.

## ראו גם
* המארה
* יהדות צרפת
* שואת יהודי צרפת
* שטעטל

## לקריאה נוספת
* ננסי גרין, **הפלעצל בפריס: מהגרים יהודים ב"בל אפוק"**, ניו יורק, הולמס ומאייר, 1986

## קישורים חיצוניים

## הערות שוליים

קטגוריה:יהדות פריז
קטגוריה:קהילות יהודיות
קטגוריה:הרובע הרביעי של פריז
קטגוריה:פריז: שכונות
Living Room

**Living Room** (בעברית: **[[סלון]]**) הוא אלבום האולפן הראשון של להקת הפופ האמריקאית AJR. האלבום יצא לאור ב-3 במרץ 2015, על ידי חברת התקליטים של הלהקה, AJR Productions, והופק כולו בדירתם שבצ'לסי, מנהטן. הלהקה הוציאה בעבר שני אלבומים בהפקה עצמאית, *Born and Bred* ו-*Venture*.

## רשימת רצועות

## הערות שוליים

קטגוריה:אלבומי בכורה מ-2015
קטגוריה:אלבומי AJR
קטגוריה:אלבומי חברת וורנר רקורדס
ציפורי שבת

"**ציפורי שבת**" הוא  אלבום הבכורה של הזמר-יוצר הישראלי גדעון אונה. את האלבום הוציאה לאור ב-30 במאי 2012 חברת התקליטים הליקון. הוא יצא כשנה לאחר חזרתו בתשובה של אונה בהפקתם של יותם ועילי בוטנר, יובל גרשטיין ואלון פנר.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2012
קטגוריה:אלבומים בעברית
קטגוריה:אלבומי פולק רוק
קרחון סאנפיקס

**קרחון סאנפיקס** או**קרחון סנפיקס** (באנגלית: **Sunfix Glacier**) הוא קרחון יובלי, בצפון ארץ פאלמר שבאנטארקטיקה.

אורכו של קרחון סאנפיקס 28 קילומטרים ;

רוחבו של קרחון סאנפיקס 3.7 קילומטרים.

קרחון סאנפיקס מנקז לכיוון מזרח - צפון-מזרח, את האזור שבין קרחון גרימליי, לבין קרחון לוראבי.

קרחון סאנפיקס נשפך אל קרחון קייסי.

## היסטוריה
### גילוי הקרחון

הקרחון צולם מהאוויר ב-22 בדצמבר 1947 (במהלך הקיץ האנטארקטי), על ידי משלחת רון לחקר אנטארקטיקה (Ronne Antarctic Research Expedition (בראשי תיבות: RARE)).

### מיפוי הקרחון

הקרחון מופה לראשונה באמצעות סקרים על הקרקע, בנובמבר 1960 על ידי סקר שטחי חסות איי פוקלנד (Falkland Islands Dependencies Survey (בראשי תיבות: FIDS))

### מקור השם

שמו של קרחון סאנפיקס ניתן לו על ידי סקר שטחי חסות איי פוקלנד, מאחר שמפסגת הקרחון ניתן היה לראות את השמש - דבר שאפשר מדידות הנדרשות למציאת קו רוחב, הנדרש על מנת למפות את האזור (בשאר האזור נסתתרה השמש מאחורי עננים).
באנגלית, משמעות המילה "Sunfix" היא "מציאת מיקום" = בעזרת השמש "sun".

סאנפיקס
ג'ורג' ובסטר

**ג'ורג' ובסטר** (באנגלית: **George Webster**; נולד ב-28 ביולי 1991) הוא שחקן בריטי.

## ביוגרפיה
ובסטר נולד באיסטבורן, בריטניה.

## קריירה
בשנת 2012 הופיע ובסטר בסרט הקולנוע "City of Dreamers". בשנת 2014 הופיע בסדרת הטלוויזיה "בבילון", בסדרת הטלוויזיה התיעודית "Autopsy: The Last Hours of" ובסרטי הקולנוע, "Blood Moon" ו-"בליינד דייט".

בשנת 2015 הופיע בתפקיד ראשי בסרט הקולנוע "My Name Is Emily" ובתפקיד משנה בסרטים "The Brighton Mob" ו-"Phometrica". הוא שיחק במיני סדרת הטלוויזיה "Tripped" ובאותה שנה החל לשחק בתפקיד חוזר בדרמת הטלוויזיה התקופתית ורסאי. בסדרה הוא גילם את ויליאם מאורנג'.

בשנת 2016 הופיע בסרט הטלוויזיה "קוטלת הדרקונים האחרונה" המבוססת על רומן באותו שם.

בשנת 2017 שיחק בסרט "מייגן לוי", תפקיד עליו לא קיבל קרדיט.

בשנת 2021 לוהק ובסטר לתפקיד בסדרת הטלוויזיה העתידית מבית היוצר של סטיבן ספילברג, אדוני האוויר.

בשנת 2022 שיחק בסדרת הטלוויזיה "עונת החתונות".

## פילמוגרפיה
### קולנוע

### טלוויזיה

## כתיבה

## קישורים חיצוניים

## הערות שוליים

קטגוריה:במאים בריטים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1991
I Never Liked You

**I Never Liked You** הוא אלבום האולפן התשיעי של הראפר האמריקאי פיוצ'ר. האלבום יצא לאור ב-29 באפריל 2022, על ידי חברות התקליטים פריבנדז ואפיק רקורדס. בהפקת האלבום השתתפו שלל מפיקים, כגון ATL ג'ייקוב, סאות'סייד ו-ויזי. האלבום מכיל הופעות אורח של קניה וסט, יאנג ת'אג, גאנה, דרייק, טמס, EST Gee וקודאק בלאק. גרסת הדלוקס של האלבום יצאה שלושה ימים לאחר מכן, והיא כוללת הופעות אורח של בייביפייס ריי, 42 דאג, ליל בייבי, ליל דורק ויאנג סקוטר.

האלבום נתמך על ידי ארבעה סינגלים: "Worst Day", "Wait for U", "Keep It Burning" ו-"Love You Better". האלבום קיבל ביקורות חיוביות וזכה להצלחה מסחרית רחבה. הוא הגיע היישר אל המקום הראשון במצעד הבילבורד 200, עם 222,000 יחידות שקולות לאלבום בשבוע הראשון. זהו אלבומו השמיני של פיוצ'ר שהגיע למקום הראשון במצעד וה-15 בעשירייה הפותחת. ביוני 2022, קיבל האלבום תואר זהב מאיגוד תעשיית ההקלטות האמריקאי.

## רשימות סיכום שנה
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.

## רשימת רצועות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומי פיוצ'ר
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב בארצות הברית
קטגוריה:אלבומי חברת אפיק רקורדס
נחל אביחיל

**נחל אביחיל** הוא נחל אכזב בצפון השרון הקרוי על שם המושב הסמוך אליו, אביחיל. אורכו כ־10 קילומטרים ושטח אגן הניקוז שלו הוא 24 קמ"ר.

הנחל הוא אחד מיובליו של נחל אלכסנדר.

## תוואי הנחל
הנחל מתחיל בגבעות החמרה שבאזור פרדסיה. הוא זורם בכיוון מערב באדמת החמרה, מדרום לנורדיה. בהגיעו לנתניה נכנס הנחל למוביל מים תת-קרקעי. הנחל ממשיך מערבה עד שמגיע לרכס כורכר שמונע ממנו להמשיך לזרום מערבה אל הים התיכון. שם הוא פונה צפונה מעט ז=דרום־מזרחית למחלף נתניה וצפונה מהמחלף הוא יוצא מהמוביל התת-קרקעי. הנחל ממשיך צפונה במקביל לכביש 2 בעמק שנוצר בין שני רכסי כורכר, בין שטחים חקלאיים. הקרקע שם היא אלוביאלית, קרקע שנסחפה בזרם של מים והנחל זורם בתעלה ניקוז מבטון. משם מגיע הנחל אל עמק חפר ולבסוף מתרחב הנחל ונשפך לנחל אלכסנדר, בקרבת גשר הצבים, המושב כפר ויתקין וכביש 5720.

בעבר רכסי הכורכר חסמו את זרימת הנחלים מהרי השומרון, וכתוצאה מכך נוצרו ביצות באזורים שלא היו מנוקזים. במפות מתחילת המאה העשרים מופיע רק החלק ההתחלתי של הנחל שזורם ממזרח למערב, ובאזור המרזבה מסומנים חולות וביצה. ככל הנראה המשכו של נחל אביחיל נוצר בעקבות ניקוז הביצות בתקופה בה התחילה ההתיישבות החלקאית באזור.

## קישורים חיצוניים
* ⁨סקר אקולוגי - נחל אביחיל⁩, באתר רשות ניקוז ונחלים שרון, דצמבר 2023

## הערות שוליים

קטגוריה:השרון: גאוגרפיה
קטגוריה:עמק חפר
אביחיל
קטגוריה:נתניה: גאוגרפיה
שמעון סיסו

**שמעון סיסו** הוא קצין בצה"ל בדרגת אלוף-משנה, המיועד לשמש כראש מחלקת אימונים בזרוע היבשה. קודם לכן שימש כמפקד חטיבת שומרון, גדס"ר גולני ומפקד בא"ח גולני. מעוטר בצל"ש אלוף.

## ביוגרפיה
סיסו התגייס לצה"ל, ושובץ בגדוד 51 של חטיבת גולני עבר מסלול של לוחם, קורס מ״כים חי״ר וקורס קציני חי"ר. ב-20 בדצמבר 2007, במהלך מבצע צלול כיין, שביצע גדוד 51 של חטיבת גולני במחנה הפליטים אל-מע'אזי שבמרכז רצועת עזה, תקפו מחבלים מבנה בו שהתה מחלקה 4 של פלוגת החוד של הגדוד, מהירי נפגעו מספר לוחמים ומפקדים. חוליית מחבלים ניסתה להסתער לעבר המבנה בו שהה הכוח. מפקד המחלקה, סיסו יחד עם לוחם נוסף, סמ"ר דור אבן, הסתערו לעבר החוליה, ופגעו באחד המחבלים, ויצאו שוב להסתערות וחיסלו את החוליה. על תפקודו הוענק לו צל"ש אלוף ממפקד פיקוד הדרום.

בשנים 2014–2015 כיהן כמפקד פלס"ר גולני. בשנת 2017 הועלה לדרגת סא"ל ומונה למפקד גדס"ר גולני, תחת פיקודו הגדוד הוסב ממתכונת גדס"ר לסיירת. סיסו שירת עד שנת 2019 כמפקד הסיירת. לאחר מכן מונה למפקד בא"ח גולני. לאחר מכן מונה למפקד צוות במכללה לפיקוד טקטי. בשנת 2022 הועלה לדרגת אל"ם ומונה למפקד חטיבת שומרון. בתקופתו שינה את התנהלות החטיבה לפעילה ונוכחת יותר

במרץ 2024 סוכם לתפקיד ראש מחלקת אימונים בזרוע היבשה.

## קישורים חיצוניים

## הערות שוליים

קטגוריה:מפקדי גדס"ר גולני
קטגוריה:מפקדי חטיבת שומרון
קטגוריה:אלופי-משנה בצה"ל
קטגוריה:מפקדי סיירת גולני
קטגוריה:מפקדי חטיבות במלחמת חרבות ברזל
קטגוריה:ישראלים שנולדו במאה ה-20
עזאזל (סדרת טלוויזיה, 2023)

**פנדורין: עזאזל** (ברוסית: **Фандорин. Азазель**) הוא סדרת טלוויזיה רוסית משנת 2023, עיבוד לספרו של בוריס אקונין אודות הבלש הרוסי אראסט פנדורין שהוצג לראשונה בספר "עזאזל". את הסדרה ביים נורבק אגן בכיכובו של מקסים מאטבייב כקיסר רוסיה, ניקולאי השלישי בעתיד חלופי שבו האימפריה הרוסית לא קרסה מעולם.
## תקציר העלילה
הסיפור מתאר את סיפורו של מפקח המשטרה הצעיר, אראסט פנדורין. הגיבור הוא בחור צעיר, שזה עתה התגייס למשטרה בעיר סנקט פטרבורג של שנת 2023, בהיסטוריה חלופית שבה המהפכה הטכנולוגית התרחשה, המונרכיה הרוסית לא קרסה והמהפכה הבולשביקית מעולם לא קרתה.

## שחקנים ודמויות
* ולדיסלב טירון – אראסט פטרוביץ' פנדורין
* מילה ירשובה – אליזבטה פון אוורט-קולוקולצבה
* מקסים מאטבייב – ניקולאי השלישי, קיסר רוסיה
* יבגני סטיצ'קין – ראש הממשלה דמיטרי אורלוב
* מילנה רדולוביץ'
* גריגורי ורניק
* ארטיום ביסטרוב
* אלכסנדר שמצ'ב
## הפקה
ההפקה החלה בספטמבר 2020 והצילומים נערכו ב כולל פטרהוף, ארמון השיש וארמון יוסופוב ובאתרים מודרניים בעיר סנקט פטרבורג ובפרבריה. הצילומים הושלמו באוגוסט 2022.

## ראו גם
*שרלוק ברוסיה, פרויקט נוסף עליו עבדו יחד נורבק אגן ומקסים מאטבייב

## קישורים חיצוניים
* 

## הערות שוליים

קטגוריה:סדרות טלוויזיה רוסיות שעלו לשידור בשנות ה-2020
קטגוריה:יאנדקס: הפקות מקור
קטגוריה:סרטים לפי ספרי בוריס אקונין
קטגוריה:האימפריה הרוסית בתרבות
קטגוריה:סדרות דרמה רוסיות
קטגוריה:תוכניות טלוויזיה שמתרחשות בסנקט פטרבורג
קטגוריה:סדרות משטרה ופשע
קטגוריה:תוכניות טלוויזיה שמתרחשות ברוסיה
קטגוריה:סדרות מתח רוסיות
קטגוריה:סדרות היסטוריה חלופית של תוצאות מלחמת העולם הראשונה
קטגוריה:עולמות מקבילים בטלוויזיה
קטגוריה:היסטוריה חלופית בסדרות טלוויזיה
קטגוריה:היסטוריה חלופית של רוסיה וברית המועצות
Lie Like This

**Lie Like This** הוא סינגל של הזמר-יוצר הישראלי מרגי. הוא יצא לאור ב-1 בספטמבר 2022 תחת הוצאת סבן מיוזיק גרופ. השיר הוא הסינגל השני מתוך המיני-אלבום *[[Dark Side of the Rainbow]]*.

## רקע והכרזה
באוקטובר 2021, פורסם כי מרגי נפגש עם מפיקים שונים בלוס אנג'לס על מנת לקדם את הקריירה הבינלאומית שלו, וביניהם המפיק המוזיקלי האמריקאי זוכה פרס גראמי מייק דין. ב-14 באוגוסט 2022 חשף מרגי לראשונה את השיר בעמוד הטיקטוק שלו.

את השיר כתבו והפיקו מרגי ודין לצד נגה ארז, אורי רוסו, סייג' סקולפילד ושון סולימר. בהשוואה לשירו הקודם, "Sucks to Know You (FU)", אמר מרגי על השיר כי הוא "נכתב על תקופה שהייתי בה הרבה יותר נאיבי, גם כשעמוק בפנים ידעתי שדברים בחיים שלי לא נכונים בשבילי, העדפתי לטמון את הראש בחול ולהאמין שהכל בסדר ואני אהיה מספיק חכם וחזק כדי לתקן הכל", והוא הוסיף כי "זה בא לידי ביטוי בכל מערכות היחסים שלי בתקופה הזו, במערכת היחסים שלי עם התקשורת, בעבודה, עם המשפחה והחברים וכמובן בזוגיות".

## וידאו קליפ
הווידאו קליפ יצא סמוך לצאת השיר ב-1 בספטמבר 2022. בדומה לקליפ הקודם "Sucks to Know You (FU)", הוא צולם בקרואטיה ובוים על ידי עומר בן שחר. הקליפ מהווה המשך ישיר ל-"Sucks to Know You (FU)", כשבקליפ זה מכוניתו האדומה של מרגי מתהפכת בשדה ומרגי מעלה אותה באש. מרגי ציין כי "בקליפ האוטו הוא המטאפורה למערכת יחסים, ואפילו כשהוא מתהפך, עולה באש ומסכן אותי, אני מתעלם מהבעיה וממשיך לנסות לתקן את המצב".

נכון לנובמבר 2025, לשיר יש למעלה מ-1 מיליון צפיות ביוטיוב.

## מיקומי שיא

## הערות שוליים

קטגוריה:שירי מרגי
קטגוריה:שירים באנגלית
קטגוריה:שירים שהופקו על ידי מייק דין
Playground Politica

**Playground Politica** (בעברית: **פוליטיקה של גן המשחקים**) הוא סינגל שהוקלט על ידי הזמרת הישראלית נטע ברזילי בהשתתפות מר איזי. את השיר הוציאה לאור ב-31 באוגוסט 2022 חברת התקליטים קורב רקורדס, כסינגל שלא מתוך אלבום אולפן. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-210 אלף השמעות.

השיר הגיע למקום הראשון במצעד הסינגלים הישראלי של מדיה פורסט TV.

## וידאו קליפ
הווידאו קליפ הרשמי פורסם ב-31 באוגוסט 2022, יום צאת השיר. הוא בוים ועובד על ידי אדם ג'יימס ותומר חיימן. נכון לספטמבר 2022 עומד מונה הצפיות של הקליפ על למעלה מ-348 אלף צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי נטע ברזילי
קטגוריה:שירים באנגלית
קטגוריה:שירים פוליטיים
Wait for U

**Wait for U** הוא סינגל שהוקלט על ידי הראפר האמריקאי פיוצ'ר בהשתתפות הראפר והזמר הקנדי דרייק והזמרת הניגרית טמס, מתוך אלבום האולפן התשיעי של פיוצ'ר, *[[I Never Liked You]]*. השיר יצא לאור לרדיו הקצבי העכשווי ב-3 במאי 2022, כסינגל השני מתוך האלבום, על ידי חברות התקליטים אפיק רקורדס ופריבנדז.

השיר הגיע היישר אל המקום הראשון במצעד הבילבורד הוט 100, והפך לשירו השני של פיוצ'ר, העשירי של דרייק והראשון של טמס שהגיע למקום הראשון במצעד.

## רקע וכתיבה
השיר נכתב על ידי פיוצ'ר, דרייק וטמס, יחד עם מפיקיו FnZ (פינאטיק וזאק) ו-ATL ג'ייקוב, לצד טג'ירי אקפוגן. טמס ואפקוגן קיבלו זיכוי ככותבי השיר בעקבות דגימה משירה של טמס, "Higher", מתוך מיני-אלבום הבכורה שלה, *For Broken Ears*, משנת 2020. השיר הוא שיר R&B שדן ברעילות של מערכת יחסים רומנטית.

## וידאו קליפ
הווידאו קליפ לשיר יצא ב-5 במאי 2022 ובוים על ידי דיירקטור X. הקליפ צולם בטורונטו שבקנדה ומאופיין באהבה ובגידה בימי הביניים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי פיוצ'ר
קטגוריה:שירי דרייק
קטגוריה:שירי טמס
קטגוריה:שירים באנגלית
קטגוריה:שירי R&B עכשוויים אמריקאיים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת אפיק רקורדס
קטגוריה:וידאו קליפים שבוימו על ידי דיירקטור X
קטגוריה:שירי פלטינה באוסטרליה
קטגוריה:שירי זהב בניו זילנד
קטגוריה:שירי זהב בממלכה המאוחדת
קטגוריה:שירי פלטינה כפולה באוסטרליה
קטגוריה:שירי פלטינה כפולה בארצות הברית
נחל אופקים

[שמאל|ממוזער|250px|החלק העילי של נחל אופקים: מערת פטיש ששימשה כמחצבה ומעליה, [חורבת פטיש]]
250px|ממוזער|נחל אופקים באופקים

**נחל אופקים** הוא נחל אכזב בצפון־מערב הנגב.

## תוואי הנחל
מוצא נחל אופקים ממוקם ממערב לבסיס חיל האוויר חצרים בגובה של כ-230 מטר מעל פני הים. הוא ממשיך לכיוון צפון־צפון־מערב וחולף תחת גשר הרכבת הבריטי, בסמיכות לפארק סיירת שקד. משם ממשיך הנחל צפונה לאורך הגבול המזרחי של העיר אופקים וחורבת פטיש. מייד לאחר מכן חולף הנחל תחת מסילת הרכבת אשקלון–באר שבע ובסמיכות לתחנת הרכבת אופקים ואז נשפך אל נחל פטיש בגובה של כ-130 מטר מעל פני הים.

אפיק הנחל ממערב לקיבוץ חצרים ועד שפכו לנחל פטיש, באורך של 12 ק"מ, מוגדר כשמורת טבע.

## קרקע
בחלקו העילי והדרומי הקרקע באזור אפיק הנחל היא לס ובתצורה של בתרונות. בחלק הצפוני מצויים גם משקעי אבן חול גירית מתצורת צקלג ששימשו בעבר לחציבת אבני בנין. באותו אזור קיימים מחשופי אלמוגים מתקופת הפליוקן שעברו תהליך דולומיטציה.

## צמחייה
[שמאל|ממוזער|250px|שיחי [מלוח קיפח באפיקו העליון של הנחל]]
הצמחייה לאורך אפיק הנחל כוללת: קנה מצוי, אשל היאור, אטד אירופי ומלוח קיפח. באזורים המרוחקים יותר מאפיק הזרימה מצויים מלחית אשונה וינבוט השדה. במעלה הנחל יש עצי ינבוט המסקיטו  שהוא מין פולש. באביב יש בנחל פריחה של כלנית מצויה ושל סביון הערבות.

## בעלי חיים
ביתרונות הלס בחלקו העילי של הנחל מהווים אתר קינון לשרקרקים וכחלים. היונקים הנמצאים באזור כוללים דרבנים, ארנבות, קיפודי חולות ומינים נוספים.

## מסלול אופניים
בשטח הנחל הוכשר שביל לאופני הרים המהווה חלק ממסלול "נחל שמריה סובב אופקים".

## קישורים חיצוניים
* שמורת נחל אופקים, באתר iNature

## הערות שוליים

קטגוריה:אופקים
אופקים
קרב בלקליה

**קרב בלקליה** (באוקראינית: **Бої за Балаклію**) היה קרב בין רוסיה ואוקראינה במהלך הפלישה הרוסית לאוקראינה שהתקיים בעיר  וסביבתה. זו הקרב הראשון במתקפת הנגד הגדולה שיזמה אוקראינה במחוז חרקוב. המתקפה החלה ב-6 בספטמבר 2022, והסתיימה לאחר יומיים.

## רקע
במהלך הימים הראשונים של הפלישה הרוסית לאוקראינה ב-2022, כבשו כוחות רוסים חלק גדול ממזרח מחוז חרקוב. בלקליה עצמה נכבשה ב-3 במרץ 2022, ללא הרבה לחימה. ממרץ עד תחילת מאי, רוב הלחימה במחוז חרקוב התרכזה בערים חרקוב ואיזיום.

בתחילת אפריל, כוחות רוסים כבשו את איזיום, וכוחות אוקראינים הגנו בהצלחה על חרקוב בתחילת מאי. לאחר מכן, קו החזית החל לקפוא כאשר רוסיה ואוקראינה מיקדו את מאמציהן בערים סוורודונצק, ליסיצ'נסק ושאר חלקי אזור דונבאס.

במהלך יולי ואוגוסט החלו אמצעי התקשורת האוקראינית והרוסית בדיווחים על תחילת מתקפת נגד אוקראינית במחוז חרסון שבדרום אוקראינה, שהחלה ב-29 באוגוסט. המתקפה התקדמה באיטיות, כאשר הכוחות האוקראינים ספגו אבדות כבדות והתמודדו עם הִתנַגְדוּת רוסית נוקשה. עם זאת, ב-6 בספטמבר פתחו כוחות אוקראינים במתקפת נגד מפתיעה במזרח מחוז חרקוב, כאשר הקרב על בלקליה החלה ביום הראשון.

## הקרב
ב-6 בספטמבר פתחו כוחות אוקראינים במתקפה לעבר בלקליה, לאחר שריכזו כוחות רבים בקרבת האזור. ביום הראשון הם השתלטו על ורביבקה, פרוור מצפון-מערב לבלקליה. כוחות רוסים שהוצבו בבלקליה פוצצו גשרים כדי להאט את ההתקדמות האוקראינית מוורביבקה, אם כי כוחות אוקראינים הקיפו את העיר במקום כדי לצור עליה. כמה כוחות אוקראיניים שהו ליד בלקליה, נלחמו בכוחות רוסים במרכז העיר בעוד קבוצה אחרת נעה צפונה לכיוון וולוחיב יאר.

ב-7 בספטמבר הייתה בלקליה במצור, כאשר קרבות התרחשו בחלקים המזרחיים והמרכזיים של העיר. הקרבות הסתיימו ב-8 בספטמבר, כאשר הכוחות האוקראינים שלטו בכל בלקליה.

לאחר הקרב, ב-14 בספטמבר, מצאו שוטרים אוקראינים עדויות לתא עינויים בו הוחזקו כ-40 אזרחים, במרתף תחנת המשטרה בלקליה. עם זאת, טענו המקומיים שנותרו בעיר שבניגוד לאזורים אחרים שהיו תחת כיבוש רוסי, כגון בוצ'ה ואירפין, בדרך כלל היו הכוחות הרוסיים סובלניים ביחסם לאזרחים.

## ראו גם
* המתקפה בצפון-מזרח אוקראינה

## קישורים חיצוניים

## הערות שוליים

בלקליה
קטגוריה:מחוז חרקיב
פלייליסט (אלבום)

"**פלייליסט**" הוא אלבום הבכורה של הזמרת ואמנית המיצג הישראלית מיכל פאולינה. את האלבום הוציאה לאור בשנת 2013 חברת התקליטים עלמה מיוזיק לשירותי הסטרימינג השונים, כמו ספוטיפיי ואפל מיוזיק. מתוכו יצאו כמה סינגלים ביניהם "יש ירוק" ו-"The Sound".

"פלייליסט" מתאפיין בקו אינדיפופ מובהק, שנע בין שירי היפ-הופ ראגמאפין לבלדות דיכאוניות וכולל 13 רצועות, שנכתבו והולחנו על ידי פאולינה. העיבוד בוצע יחד עם הפסנתרן טל הפטר והמפיק רן שם-טוב. האלבום הושק בתיאטרון תמונע, שם אופנהיים הופיעה עם שיריו במשך שנתיים בפסטיבלים ומועדונים ברחבי ישראל. להקתה כללה את: איתי זנגי (גיטרה), אביחי טוכמן (בס), רן יעקובוביץ' (תופים) וטל הפטר (קלידים).

## רשימת רצועות

## הערות שוליים

קטגוריה:אלבומי בכורה מ-2013
קטגוריה:אלבומים בעברית
קטגוריה:אלבומים באנגלית
שושנה (אלבום של מיכל אופנהיים)

"**שושנה**" הוא אלבום האולפן השני של הזמרת ואמנית המיצג הישראלית מיכל אופנהיים. את האלבום הוציאה לאור ב-16 במרץ 2018 חברת התקליטים עלמה מיוזיק לשירותי הסטרימינג השונים, כמו ספוטיפיי ואפל מיוזיק.

האלבום מבוסס ברובו על טקסטים של המשוררת זלדה, הלחנים הם של אופנהיים ויונתן אבישי. שיריו מבוצעים על ידי קולות נשיים, הרמוניום, פלטת מתכת ותוף. הוקלט בטכניקת "בין-אורלית", טכניקה בה מיקרופונים הוצבו על מודל של ראש בתוך 'אוזניים' המדמה את אופן השמיעה של אדם היושב בחדר ההקלטות. מרבית האלבום מבוצע בסגנון פולק עולם, אך הוא שואב השראה מג'אז, מוזיקה הודית ומוזיקה ניסיונית. אופנהיים הקליטה אותו באולפני קיצ'ה עם היוצרות ואמניות הקול פיי שפירו ותומר דמסקי, אשר גם מנגנת באלבום על תוף בס ועל פלטת מתכת בעזרת קשת של צ'לו. את שפירו ודמסקי הכירה במסגרת "מעגל סירנות" ערב שאצרה ובו שרו שלושתן בסגנון א-קפלה.

האלבום מבוסס על המופע "ערש: שירי ערש למבוגרים", שכלל שירים של זלדה ושל יונתן לוי שהולחנו ועובדו בידי אופנהיים. "ערש" בוצע בידי אופנהיים, שפירו ודמסקי והוצג בפסטיבל טקטוניקס 2015, במרכז לאומנות עכשווית קלישר 2016, ופסטיבל ישראל 2017.

## רשימת רצועות

## הערות שוליים

קטגוריה:אלבומים בעברית
סהרה (שיר)

"**סהרה**" הוא שיר של הראפר הישראלי טונה, מתוך אלבום האולפן הרביעי שלו, מזרח פרוע (2021), שיצא לאור ב-17 בדצמבר 2021, בהוצאת חברת התקליטים נענע דיסק. ב-17 ביוני 2022 יצא השיר כסינגל מתוך ביצוע בהופעה, בהשתתפות הזמרת הישראלית יסמין מועלם.

## רקע וכתיבה
השיר נכתב על ידי טונה עצמו, אשר שמו האמיתי איתי זבולון, והוא עוסק באהבה ובמשבר הכתיבה שחווה זבולון. השיר הולחן על ידיו בשיתוף ניר דנן ויקיר בן טוב והופק על ידי דנן ובן טוב.

## הצלחה מסחרית
בעקבות צאתה של גרסת הלייב בהשתתפות יסמין מועלם, זכה השיר להצלחה במצעדים. ברשת הסטרימינג ספוטיפיי, השיר הגיע בשיאו למקום השני במצעד השבועי, עם 193 אלף השמעות, בעשירייה הגיע השיר למקום השני גם כן, ובמצעד הרשמי של גלגלצ הגיע השיר למקום הראשון.

באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר ה-14 המושמע ביותר בחודשים אלו בישראל.

## מיקומי שיא

## הערות שוליים

קטגוריה:שירי 2021
קטגוריה:סינגלים מ-2022
קטגוריה:שירי טונה
קטגוריה:שירי יסמין מועלם
קטגוריה:שירים בעברית
קטגוריה:שירים שנכתבו על ידי טונה
קטגוריה:שירים שהופקו על ידי ניר דנן
קטגוריה:שירים על מדבריות
קטגוריה:סינגלים בהוצאת נענע דיסק
פלוטו השובב

**פלוטו השובב** (באנגלית: **Playful Pluto**) הוא סרט הנפשה קצר אמריקאי משנת 1934, בבימויו של ברט גילט. הסרט הוא ה-65 בסדרת "מיקי מאוס" שיצא לאקרנים והשלישי באותה השנה. הוא ידוע כסרט הראשון שהציג את פלוטו כדמות מרכזית.

הסרט, שיצא בשחור-לבן, יצא בגרסה עם צבע בשנת 1991.

## עלילה
בזמן שמיקי מאוס עובד בגינה שלו פלוטו ממשיך להטריד ולהפריע לו. לאחר שפלוטו תולש את הצינור ממקומו, מיקי יורד למרתף בכדי לסגור את השיבר. בגלל שהמרתף חשוך, מיקי מדליק פנס וממקם אותו בפיו של פלוטו, תוך שהוא מתקן את הבעיה. אך פלוטו לבסוף בולע את הפנס, אשר נדלק בתוך גופו כשפלוטו מגהק, ומראה את השלד שלו כמעין רנטגן.

פלוטו המבוהל אץ לבית כשמיקי אחריו, ובטעות קורע את רשת הכניסה בדלת הבית. בעוד פלוטו מסתתר במגירות השידה, מיקי שם לב לכמות גדולה של זבובים הנכנסים לבית עקב הפרצה שנוצרה ברשת. מיקי אוטם אותה באמצעות מסמור כתונת לילה לדלת, שמוכיחה עצמה כלא יעילה, ומפזר בבית ניירות זבובים.

תוך שהוא עוקב אחר זבוב, פלוטו נדבק לאחד מניירות הזבובים, ולאחר הסתבכות ארוכה ברצון להיחלץ מצרתו, הוא נתקע בתוך הווילון כאשר מיקי מגיע לעזור לו.

## דמויות ומדבבים
* מיקי מאוס – וולט דיסני
* פלוטו – פינטו קולביג

## מורשת
הסרט מפורסם בסצנה קלאסית שבה פלוטו נתקע על פיסת נייר הזבובים. סצנה זו, שהונפשה על ידי נורם פרגוסון, תוארה כחיונית בהיסטוריית הנפשת דמויות, מכיוון שלראשונה זה נראה שדמות מונפשת באמת חושבת ויש לה מוח משלה. הקטע הוא גם קלאסי מכיוון שהוא הדגים כיצד אמני דיסני הצליחו לקחת מצבים פשוטים ולבנות הומור באמצעות הדמות.

קטעים מהסרט המצויר, כולל סצנת נייר הזבובים, שימשו בסרט "מסעות סאליבן" (1941) של פרסטון סטרג'ס, שבו דמות הכותרת (בגילום השחקן ג'ואל מקריי) יש התגלות תוך כדי צפייה ב"פלוטו השובב".

## ביאורים

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:דיסני: סרטי הנפשה
קטגוריה:סרטים באנגלית
קטגוריה:סרטים אמריקאיים משנת 1934